মিশেল ইয়ো চু খেং পিএসএম (জন্ম: ইয়ো চু খেং; ৬ আগস্ট ১৯৬২) একজন মালয়েশীয় অভিনেত্রী। ১৯৯০-এর দশকের শুরুতে হংকংয়ের ইয়েস, ম্যাডাম (১৯৮৫), ম্যাগনিফিসেন্ট ওয়ারিয়র্স (১৯৮৭), পুলিশ স্টোরি থ্রি: সুপারকপ (১৯৯২), দ্য হিরোইক ট্রিও (১৯৯৩) ও হলি ওয়েপন (১৯৯৩)-এর মত জনপ্রিয় মারপিঠধর্মী চলচ্চিত্রগুলোতে মিশেল খান নামে অভিনয় ও নিজেই তাতে স্টান্ট হিসেবে কাজ করে খ্যাতি অর্জন করেন।  মালয়েশিয়ার আইপোতে জন্মগ্রহণকারী ইয়ো মার্কিন যুক্তরাষ্ট্রে পাড়ি দিয়ে জেমস বন্ড গোয়েন্দা চলচ্চিত্র ধারাবাহিকের টুমরো নেভার ডাইজ এবং অ্যাং লির মার্শাল আর্ট চলচ্চিত্র ক্রাউচিং টাইগার, হিডেন ড্রাগন-এ অভিনয় করে আন্তর্জাতিক অঙ্গনে পরিচিতি লাভ করেন এবং দ্বিতীয় চলচ্চিত্রটির জন্য তিনি ২০০০ সালে শ্রেষ্ঠ অভিনেত্রী বিভাগে বাফটা পুরস্কারের মনোনয়ন লাভ করেন। এভরিথিং এভরিওয়েআর অল অ্যাট ওয়ান্স (২০২২) চলচ্চিত্রে মাল্টিভার্সে পরিভ্রমণকারী মা চরিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার অর্জন করেন। তিনি একাডেমি পুরস্কারে এই বিভাগে পুরস্কার জয়ী প্রথম এশীয় এবং যে কোন বিভাগে পুরস্কার জয়ী প্রথম মালয়েশীয় ব্যক্তি।  ইয়ো অভিনীত অন্যান্য উল্লেখযোগ্য চলচ্চিত্রসমূহ হল মেমোয়ার্স অব আ গেইশা (২০০৫), সানশাইন (২০০৭), দ্য মমি: টুম্ব অব দ্য ড্রাগন এম্পেরার (২০০৮), রেইন অব অ্যাসাসিনস (২০১০), কুংফু পান্ডা ২ (২০১১)। তিনি দ্য লেডি (২০১১) চলচ্চিত্রে অং সান সু চির ভূমিকায় অভিনয় করেন। এছাড়া তিনি প্রণয়ধর্মী হাস্যরসাত্মক ক্রেজি রিচ এশিয়ান্স (২০১৮) ও লাস্ট ক্রিসমাস (২০১৯) এবং মার্ভেল সিনেম্যাটিক ইউনিভার্সের চলচ্চিত্র শাং-চি অ্যান্ড দ্য লেজেন্ড অব দ্য টেন রিংস (২০২১) চলচ্চিত্রে অভিনয় করেন। টেলিভিশনে তিনি স্টার ট্রেক: ডিসকভারি (২০১৭-২০২০) ও দ্য উইচার: ব্লাড অরিজিন (২০২২) ধারাবাহিকে অভিনয় করেন।  ১৯৯৭ সালে পিপল সাময়িকী তাকে "বিশ্বের ৫০ সুন্দরতম ব্যক্তি" তালিকায় স্থান দেয় এবং ২০০৯ সালে একই সাময়িকীর "রূপালি পর্দার সর্বকালের সেরা ৩৫ সুন্দরী" তালিকায় স্থান দেয়। তিনি একমাত্র এশীয় অভিনেত্রী হিসেবে দ্বিতীয় তালিকায় স্থান করে নেন। ২০০৮ সালে চলচ্চিত্র সমালোচনাভিত্তিক ওয়েবসাইট রটেন টম্যাটোস তাকে সর্বকালের সেরা মারপিঠধর্মী অভিনেত্রীর স্বীকৃতি দেয়। ২০১৬ সালের ১৫ই মার্চ টেকসই উন্নয়ন লক্ষ্যমাত্রা অর্জন বিষয়ে সচেতনতা বৃদ্ধি ও সমর্থন জোরদারের জন্য তাকে ইউএনডিপির শুভেচ্ছা দূত হিসেবে নিয়োগ দেওয়া হয়।  প্রারম্ভিক জীবন ও শিক্ষা ইয়ো ১৯৬২ সালের ৬ই আগস্ট পেরাকের আইপো শহরে হক্কীয় ও ক্যান্টনীয় উপজাতির মালয়েশীয় চীনা পরিবারে জন্মগ্রহণ করেন। তার মাতা জ্যানেট ইয়ো এবং পিতা ইয়ো কিয়ান-টেইক (মৃ. ৫ নভেম্বর ২০১৪) একজন আইনজীবী ও মালয়েশিয়ান চাইনিজ অ্যাসোসিয়েশনের (এমসিএ) রাজনীতিবিদ ছিলেন। তিনি মালয় ও ইংরেজি ভাষী হিসেবে বেড়ে ওঠেন এবং ক্যান্টনীয় ভাষা পড়তে বা বলতে পারতেন না। ২০২২ সালে তিনি এই না পারাকে তার "সবচেয়ে বড় অনুশোচনা" বলে উল্লেখ করেন। তা স্বত্ত্বেও তিনি ১৯৮০-এর দশকে সাবলীলভাবে ক্যান্টনীয় ভাষা বলতে শিখেন এবং ২০০০-এর দশকে কিছু মান্দারিন ভাষা শিখেন।   কর্মজীবন    ব্যক্তিগত জীবন  থাম্ব|280x280পিক্সেল|ফেস্টিভাল অটোমোবাইল ইন্টারন্যাশনাল ২০১৬-এ মিশেল ইয়ো এবং তার স্বামী জিন টড। ইয়ো ১৯৮৮ থেকে ১৯৯২ সাল পর্যন্ত হংকংয়ের উদ্যোক্তা ডিকসন পুনকে বিয়ে করেছিলেন, যিনি হার্ভে নিকোলস এবং চার্লস জর্ডানের মতো ব্যবসার মালিকানার জন্য পরিচিত ১৯৯৮ থেকে ২০০০ পর্যন্ত, ইয়ো ডেটিং করেছিলেন এবং অবশেষে অ্যালান হেল্ডম্যান, একজন মার্কিন হৃদরোগ বিশেষজ্ঞ।  ২০০৪ সালে, তিনি জিন টডের সাথে ডেটিং শুরু করেন, তৎকালীন স্কুডেরিয়া ফেরারির জেনারেল ম্যানেজার এবং সিইও এবং পরে আন্তর্জাতিক অটোমোবাইল ফেডারেশন এর সভাপতি। ২৬ জুলাই ২০০৪ এ, দম্পতি বাগদান করেন। ২০১৯ সাল পর্যন্ত, তিনি টডের সাথে সুইজারল্যান্ডের জেনেভাতে থাকেন। একটি ইনস্টাগ্রাম পোস্টে, প্রাক্তন স্কুডেরিয়া ফেরারি ড্রাইভার ফিলিপ মাসা প্রকাশ করেছেন যে ইয়ো এবং টড জেনেভাতে ২৭ জুলাই ২০২৩-এ বিয়ে করেছেন।  ইয়োর কোন সন্তান নেই, এবং তার প্রথম বিয়ে ভাঙ্গার কারণ ছিল তার সন্তান ধারণের অক্ষমতা।  ইয়েহ বৌদ্ধ এবং একজন সক্রিয়কর্মী। ২০১৩ সালের মালয়েশিয়ার সাধারণ নির্বাচনের আগে ইয়ো মালয়েশিয়ার প্রধানমন্ত্রী নাজিব রাজাক এবং জোট বারিসান ন্যাশনালের প্রতি তার সমর্থন প্রকাশ করেছিলেন। ২০২২ সালে, তিনি ভ্যানিটি ফেয়ারকে বলেছিলেন যে শেকসপিয়ার এবং স্টিফেন কিং তার প্রিয় লেখক এবং টারজান তার প্রিয় কাল্পনিক নায়ক।   আরো পড়া    Kho Tong Guan: Yeoh Chu Kheng, Michelle. In: Leo Sury, Volume I & II. Institute of Southeast Asian Studies, 2012, , pp. 1347–1350  Ken E. Hall: Michelle Yeoh. In: Garry Bettinson: Directory of World Cinema: CHINA 2. Intellect Books, 2015 , pp. 71–73  Lisa Funnell: Warrior Women: Gender, Race, and the Transnational Chinese Action Star. Suny Press, 2014, , pp. 31–57 (chapter Transnational Chinese Mothers: The Heroic Identities of Michelle Yeoh and Pei Pei Cheng)  Rikke Schubart: Super Bitches and Action Babes: The Female Hero in Popular Cinema, 1970–2006. McFarland, 2012 , pp. 123–143 (chapter Beautiful Vase Made of Iron and Steel Michelle Yeoh)  তথ্যসূত্র  বহিঃসংযোগ         বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মালয়েশীয় অভিনেত্রী বিষয়শ্রেণী:২১শ শতাব্দীর মালয়েশীয় অভিনেত্রী বিষয়শ্রেণী:ক্যান্টনীয় বংশোদ্ভূত মালয়েশীয় ব্যক্তি বিষয়শ্রেণী:হক্কীয় বংশোদ্ভূত মালয়েশীয় ব্যক্তি বিষয়শ্রেণী:মালয়েশীয় কণ্ঠাভিনেত্রী বিষয়শ্রেণী:মালয়েশীয় চলচ্চিত্র অভিনেত্রী বিষয়শ্রেণী:মালয়েশীয় টেলিভিশন অভিনেত্রী বিষয়শ্রেণী:মালয়েশীয় নারী মডেল বিষয়শ্রেণী:মালয়েশীয় নারী পরিবেশবাদী বিষয়শ্রেণী:মালয়েশীয় পরিবেশবাদী বিষয়শ্রেণী:মালয়েশীয় বৌদ্ধ বিষয়শ্রেণী:মালয়েশীয় মহিলা নৃত্যশিল্পী বিষয়শ্রেণী:মালয়েশীয় সুন্দরী প্রতিযোগিতা বিজয়ী বিষয়শ্রেণী:ম্যানচেস্টার মেট্রোপলিটান বিশ্ববিদ্যালয়ের প্রাক্তন শিক্ষার্থী বিষয়শ্রেণী:যুক্তরাজ্যে মালয়েশীয় প্রবাসী বিষয়শ্রেণী:হংকংয়ে মালয়েশীয় অভিবাসী বিষয়শ্রেণী:হংকংয়ে মালয়েশীয় প্রবাসী বিষয়শ্রেণী:কমান্ডার অব দি অর্ডার অব লয়্যালিটি টু দ্য ক্রাউন অব মালয়েশিয়া বিষয়শ্রেণী:অর্দ্র দে আর্ত এ দে লেত্রর অফিসার বিষয়শ্রেণী:লেজিওঁ দনর প্রাপক বিষয়শ্রেণী:বিবিসি ১০০ নারী বিষয়শ্রেণী:শ্রেষ্ঠ অভিনেত্রী বিভাগে একাডেমি পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী বিষয়শ্রেণী:শ্রেষ্ঠ অভিনেত্রী বিভাগে ন্যাশনাল বোর্ড অব রিভিউ পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার (সেরা অভিনেত্রী - চলচ্চিত্র) বিজয়ী বিষয়শ্রেণী:স্যাটার্ন পুরস্কার বিজয়ী বিষয়শ্রেণী:স্যাটেলাইট পুরস্কার বিজয়ী বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক